**Удмурт кылъя но литературая школьной олимпиадалы юанъёс.**

**2018-2019 дышетскон ар**

**9 класс**

Ортчытон дыр – 120 минут

Ваньмыз – 30 балл

**1. Алфавит, кудиныз удмурт кылын гожъяськиськом, нимаське…** *(1 балл)*

а) глаголица

б) кириллица

в) латиница

**2. Кызьы нимало кылъёсты, кудъёсыз али гинэ вераськонамы пыризы** *(1 балл)***:**

а) неологизмъёс

б) ниагарецъёс

в) неандерталецъёс

**3. Кудаз вераськон люкетын самой трос кыл** *(1 балл)***:**

а) наречие

б) существительной

в) местоимение

**4. Коня гласной букваос удмурт кылын** *(1 балл)***:**

а) 7

б) 12

в) 14

**5.** **Кудъёсыз кылъёс кавычкаостэк гожтисько?** *(2 балл)***:**

а) Инвожо журнал

б) Тол гурезь роман

в) Карпат гурезь

г) Удмурт кун университет

д) Байгурезь газет

**6. Текстэз лыдзыса, сётэм кылъёслы но кылтэчетъёслы текстысь синонимъёсты шедьты но гожты:** *(5 балл)*

Кылзыны –

Вераны –

Сайкыт –

Туж ӟеч –

Милем –

Тани со выжыкыл дунне. Учке али, пиналъёс, умойгес. Учке но тодады возе. Ошмеслэсь верамзэ но пеляды понэ. Кин солэсь мадемзэ валаны быгатӥз, со туж троссэ тодоз. Я, кылзэ али сакгес. Мон сямен, шумпотэмзэ вераны турттэ кадь со асьмелы. Огшоры гинэ ӧвӧл, кырӟаса маде. Уть, асьмелэсь но кузь сюресэз ортчем. Секыт изъёс вискытӥ югыт дуннеез чик адӟылытэк лыктэм, ачиз сюрес лёгыса. Ӵапак соин вормонэзлы шумпотэ, яркыт сяськаясь югыт дуннелы паймемзэ вера. Умой-умой кылзэлэ, пиналъёс, солэсь кырӟамзэ.

Ошмеслэсь куаразэ кылзэмзы бере, нылпиос сяська пӧлын шудыны-погылляськыны кутскизы. Кузьма Павлович Чайников но соослэсь бере уг кыльы.

**7. Шедьтэ мултэссэ, валэктэ.** *(8 балл).*

1) Метафора, метонимия, фабула, чошатон, литота;

2) хорей, амфибрахий, дактиль, катарсис, анапест;

3) сказ, верос, очерк, повесть, новелла, стопа;

4) эпилог, эпиграф, кульминация, завязка, развязка.

**8.** **Улиын сётэм фольклор текстъёслэсь жанрзэс гожтэ.** *( 5 балл).*

а) Педлось тунгон сыномиз – зоро-кото куазез вить.

б) Азьдэ уть.

в) Выдыса сиськид ке, азьтэм луод.

г) Пал кук чожлэн ньыльдон бурдыз.

д) Жокез ке мыжгад, шудэд кошкоз.

**9.Чектэм валэктонъёс полысь «басня» валатонлы тупасьсэ шедьты:** *(1 балл)*

а) улонысь одиг-кык учыръёсты возьматись пичи эпической произведение;

б) со паймымом яке осконтэм пуштросо, улонын зэмос луисьтэм учыръёс сярысь верос;

в) чем дыръя кылбурен гожтэм индылон пуштросо серемес пичи верос;

г) со улонысь зэмос учыръёс (событиос) но адямиос сярысь пичи эпической произведение.

**10. Кристя но Анныкей пумиськысалзы ке, ма сярысь соос кенешысалзы меда?Гожтэлэ асьтэлэсь малпандэс**. *(5 балл)*